KOMISIJOS REGLAMENTAS (EB) Nr. 889/2005
2009 m. rugsėjo 25 d.
kuriuo iš dalies keičiamas Tarybos reglamentas (EB) Nr. 73/2009 ir nustatomos 2009 metų biudžeto viršutinės ribos daliniam ar savanoriškam bendrosios išmokos schemos įgyvendinimui, numatytos Tarybos reglamentu (EB) Nr. 1782/2003, taip pat Reglamentu (EB) Nr. 73/2009 numatyti metiniai vienkartinės išmokos už plotus schemos finansiniai paketai ir pereinamojo laikotarpio išmokoms už vaisius ir daržoves, taip pat specialiajai paramai taikomos biudžeto viršutinės ribos
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 64 straipsnio 2 dalį ir 70 straipsnio 2 dalį,
atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (2), ypač į jo 8 straipsnio 2 dalį, 69 straipsnio 3 dalį, 87 straipsnio 3 dalį, 123 straipsnio 1 dalį, 128 straipsnio 1 dalies antrą pastraipą ir 2 dalies antrą pastraipą,
kadangi:
(1)
Reglamento (EB) Nr. 73/2009 IV priede kiekvienai valstybei nustatytos viršutinės ribos, kurių negali viršyti bendra tiesioginių išmokų, kurios gali būti skirtos valstybėje narėje kalendoriniais metais, suma.
(2)
Dėl sumažintos cukraus kvotos Ispanija 2009 m. ėmė taikyti Reglamento (EB) Nr. 73/2009 IV antraštinės dalies 1 skyriaus 7 skirsnyje nustatytą paramos cukrinių runkelių ir cukranendrių augintojams schemą. Todėl tikslinga persvarstyti minėto reglamento IV priede Ispanijai nustatytas viršutines ribas.
(3)
Remiantis Reglamento (EB) Nr. 73/2009 146 straipsnio 1 dalies 1 pastraipa, Reglamentas (EB) Nr. 1782/2003 panaikintas nuo 2009 m. sausio 1 d. Tačiau kai kurios jo nuostatos 2009 m. vis dar taikomos.
(4)
Valstybėms narėms, 2009 metais įgyvendinančioms Reglamento (EB) Nr. 1782/2003 III antraštinėje dalyje numatytą bendrosios išmokos schemą, reikėtų nustatyti 2009 metų visų to reglamento 66-69 straipsniuose numatytų išmokų biudžeto viršutines ribas, taikant Reglamento (EB) Nr. 1782/2003 III antraštinės dalies 5 skyriaus 2 skirsnyje nustatytas sąlygas.
(5)
Reikėtų 2009 metams nustatyti biudžeto viršutines ribas valstybėms narėms, besinaudojančioms Reglamento (EB) Nr. 1782/2003 70 straipsnyje ir Reglamento (EB) Nr. 73/2009 87 straipsnyje numatyta galimybe dėl tiesioginių išmokų, kurioms netaikoma bendrosios išmokos schema.
(6)
Aiškumo sumetimais reikėtų paskelbti 2009 metų bendrosios išmokos schemos biudžeto viršutines ribas, nustatytas, iš Reglamento (EB) Nr. 73/2009 VIII priedo viršutinių ribų atėmus Reglamento (EB) Nr. 1782/2003 66-70 straipsniuose ir Reglamento (EB) Nr. 73/2009 87 straipsnyje nustatytų išmokų viršutines ribas.
(7)
Valstybėms narėms, kurios 2009 m. įgyvendina Reglamento (EB) Nr. 73/2009 V antraštinės dalies 2 skyriuje numatytą vienkartinės išmokos už plotą schemą, metiniai finansiniai paketai turėtų būti nustatyti pagal minėto reglamento 123 straipsnio 1 dalį.
(8)
Siekiant aiškumo, reikėtų paskelbti didžiausias sumas, skirtas vienkartinės išmokos už plotą schemą įgyvendinančioms valstybėms narėms, kad 2009 m. jos galėtų išmokėti remiantis jų pateikta informacija nustatytas atskiras išmokas už cukrų, kaip nurodyta Reglamento (EB) Nr. 73/2009 126 straipsnyje.
(9)
Siekiant aiškumo, reikėtų paskelbti didžiausias sumas, skirtas vienkartinės išmokos už plotą schemą įgyvendinančioms valstybėms narėms, kad 2009 m. jos galėtų išmokėti remiantis jų pateikta informacija nustatytas atskiras išmokas už vaisius ir daržoves, kaip nurodyta Reglamento (EB) Nr. 73/2009 127 straipsnyje.
(10)
Reikėtų valstybėms narėms, taikančioms vienkartinės išmokos už plotus schemą, nustatyti 2009 metų biudžeto viršutines ribas, taikytinas pereinamojo laikotarpio išmokoms už vaisius ir daržoves, nustatytoms pagal jų pranešimus, laikantis Reglamento (EB) Nr. 73/2009 128 straipsnio 1 ir 2 dalies.
(11)
Reikėtų valstybėms narėms, kurios remdamosi Reglamento (EB) Nr. 73/2009 72 straipsnio 4 dalimi teikia minėto reglamento III antraštinės dalies 5 skyriuje nurodytą specialiąją paramą, nustatyti 2009 metų biudžeto viršutines ribas, taikytinas pereinamojo laikotarpio išmokoms už vaisius ir daržoves, nustatytoms pagal jų pranešimus, laikantis Reglamento (EB) Nr. 73/2009 69 straipsnio 3 dalies.
(12)
Todėl reikėtų atitinkamai iš dalies pakeisti Reglamentą (EB) Nr. 73/2009.
(13)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 73/2009 IV priede pateikiamos su Ispanija susijusios sumos 2009 ir vėlesniems metams pakeičiamos tokiomis sumomis:
„2009
:
5 043,7
2010
:
5 038,4
2011
:
5 021,0
2012
:
5 032,8“
2 straipsnis
1. Reglamento (EB) Nr. 1782/2003 66-69 straipsniuose nustatytos 2009 m. viršutinės biudžeto ribos nurodomos šio reglamento I priede.
2. Reglamento (EB) Nr. 1782/2009 70 straipsnio 2 dalyje ir Reglamento (EB) Nr. 73/2009 87 straipsnio 3 dalyje nustatytos 2009 m. viršutinės biudžeto ribos nurodomos šio reglamento II priede.
3. Viršutinės 2009 metų biudžeto vienkartinių išmokų schemos, nustatytos Reglamento (EB) Nr. 73/2009 III antraštinėje dalyje, ribos nurodomos šio reglamento III priede.
4. Reglamento (EB) Nr. 73/2009 123 straipsnio 1 dalyje nustatyti 2009 metų metiniai finansiniai paketai nurodomi šio reglamento IV priede.
5. Didžiausia pagal Reglamento (EB) Nr. 73/2009 126 straipsnio 1 dalį numatytų Čekijai, Latvijai, Lietuvai, Vengrijai, Lenkijai, Rumunijai ir Slovakijai skirtų lėšų suma atskiroms išmokoms už cukrų 2009 m. išmokėti pateikiama šio reglamento V priede.
6. Didžiausia lėšų, numatytų Reglamento (EB) Nr. 73/2009 127 straipsnio 1 dalyje, skirtų Čekijai, Vengrijai, Lenkijai ir Slovakijai, suma atskiroms išmokoms už vaisius ir daržoves 2009 m. išmokėti pateikiama šio reglamento VI priede.
7. Reglamento (EB) Nr. 73/2009 128 straipsnio 1 ir 2 dalyje numatytos 2009 m. viršutinės biudžeto ribos pateikiamos šio reglamento VII priede.
8. Reglamento (EB) Nr. 73/2009 69 straipsnio 3 dalyje numatytos 2009 m. viršutinės biudžeto ribos pateikiamos šio reglamento VIII priede.
3 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. rugsėjo 25 d.